Sopranod

"Sopranod" on Emmy ja Kuldgloobustega pärjatud USA draamasari, mis räägib New Jersey osariigis elavast fiktiivsest Itaalia-Ameerika maffiaperekonnast, mille perepea on Tony Soprano (James Gandolfini). Sarja toodeti 10. jaanuarist 1999 kuni 10. juunini 2007.

Eestis on seda telesarja näidanud Eesti Televisioon.

Tegelased
Anthony "Tony" Soprano (James Gandolfini) on DiMeo kuritegeliku perekonna boss. Ta on vaevatud isiklike ja tööalaste probleemidega ning käib terapeudi juures, et leida ravi oma paanikahoogudele. Tema terapeut on Dr Jennifer Melfi (Lorraine Bracco), kes võitleb, et säilitada oma eetilisi ja kutsealaseid seisukohti vaatamata sellele, et teda ohustab Tony ja tema kuritegelik elustiil. 

Tony perekond koosneb tema abikaasast Carmela Sopranost (Edie Falco), tütrest Meadow Mariangela Sopranost (Jamie-Lynn Sigler) ja pojast Anthony Soprano juuniorist (AJ; Robert Iler). Carmela on uhke ema ja pühendunud abikaasa, kes võitleb, et leppida oma mehe kuritegeliku tegevusega ja samas ka enda majandusliku ebakindlusega. AJ on tüüpiline nooruk, keda vaevab noorukiea mässulisus. Meadow on andekas õpilane, kelle kasvatus on andnud talle lootuse teha karjääri meditsiinis. Sarja viimase hooaja jagudes aga muudab Meadow meelt meditsiinikooli suhtes ja kaalub, kas minna hoopis õigusteadust õppima.

Tony laiendatud perekonda kuuluvad tema ema Livia Soprano (Nancy Marchand), õed Janice Soprano (Aida Turturro) ja Barbara Soprano Giglione (Nicole Burdette), onu Corrado "Junior" Soprano (Dominic Chianese), nõbu Tony Blundetto (Steve Buscemi) ja Carmela vennapoeg Christopher Moltisanti (Michael Imperioli), kes on Tonyle väga lähedane. 

DiMeo kuritegelikku perekonda kuuluvad Silvio "Sil" Dante (Steven Van Zandt), Peter Paul "Paulie Walnuts" Gualtieri (Tony Sirico) ja Salvatore "Big Pussy" Bonpensiero (Vincent Pastore). Sil on Tony consigliere ehk nõustaja ja parim sõber, Paulie ja Big Pussy on palju aastaid maffiaperekonna heaks töötanud sõdurid, kes on juba Tony isa palgal olnud. Lisaks kuuluvad sellesse perekonda Patsy Parisi (Dan Grimaldi), Furio Giunta (Federico Castelluccio), Bobby "Bacala" Baccalieri (Steven R. Schirripa), Richie Aprile (David Proval), Ralph Cifaretto (Joe Pantoliano) ja Vito Spatafore (Joseph R. Gannascoli). Patsy on vananev sõdur, kellel on annet raamatupidamiseks. Furio on ühest DiMeo perekonnaga seotud Itaalia kuritegelikust perekonnast vahetuskaubana üle tulnud sõdur. Bobby on Juniori abiline, kes hiljem abiellub Tony õe Janiceiga. Cifaretto on üks paremaid teenijaid perekonnas, kuid ta teeb ka tihti Tony elu keeruliseks. Richie Aprile saab teise hooaja jagudes vanglast välja ja tal tekivad kiiresti probleemid Tonyga. Spatafore töötab end üles ühe kamba kapteniks, põhiliselt tänu eelmiste kaptenite suremisele, kuid tal on saladus, mis tuleb välja sarja viiendal hooajal.

Jaod

Auhinnad 
Kuldgloobus
Parim draamasari (2000)
Parim draamasarja naisnäitleja – Edie Falco (2000, 2003)
Parim draamasarja meesnäitleja – James Gandolfini (2000) 
Parim telesarja, minisarja või telefilmi naiskõrvalosatäitja – Nancy Marchand (2000)

Emmy auhind
 Parim draamasarja naispeaosatäitja – Edie Falco (1999, 2001, 2003)
 Parim telesarja näitetrupp (1999)
 Parim ühe kaameraga sarja filmimontaaž – Joanna Cappuccilli (pilootjagu, 1999)
 Parim draamasarja stsenaarium: 
 James Manos Jr., David Chase ("College", 1999)
 Robin Green, Mitchell Burgess ("Employee Of The Month", 2001)
 Robin Green, Mitchell Burgess, David Chase ("Whitecaps", 2003)
 Terence Winter ("Pikaajaline parkimine", 2004; "Ainult liikmetele", 2006).
 David Chase ("Made in America", 2007)
 Parim draamasarja meespeaosatäitja – James Gandolfini (2000, 2001, 2003)
 Parim telesarja jumestus – jagu "Deadalive" (2001)
 Parim draamasarja meeskõrvalosatäitja:
 Michael Imperioli (2004)
 Joe Pantoliano (2003)
 Parim draamasarja naiskõrvalosatäitja – Drea de Matteo (2004)
 Parim draamasari (2004; 2007)
 Parim draamasarja lavastajatöö – Alan Taylor ("Kennedy ja Heidi", 2007)

Ekraaninäitlejate Gildi auhind
 Parim draamasarja meesnäitleja – James Gandolfini (1999, 2002, 2007)
 Parim draamasarja naisnäitleja – Edie Falco (1999, 2002, 2007)
 Parim draamasarja näitetrupp (1999, 2007)

Välislingid

 
 Sopranod andmekogus Filmiveeb
 Ametlik koduleht

Ameerika Ühendriikide draamasarjad
Ameerika Ühendriikide kriminaalsarjad
Kuldgloobuse saajad
Emmy saajad
HBO telesaated